Уи, аԥсыӡ еиԥш дтаӷсаӡа, дхиаҵәааӡа, бааԥсыла аӡы дашьхьан, аха иԥсахәага ҭан макьана, иаразнак ихбааррашәа иахьыҟаз ҭыԥкаҿ днарган, ауапа иҵаршәны дныладыриан, имгәа хәыҷ напыла иҩуа, днарҳәы-аарҳәуа, аӡы иӷрырхит, имахәар-шьахәарқәа, игәы акәша-мыкәша, илахь-иџьымшь уҳәа иахьабалакь ашыҩшыҩҳәа аԥскы дкны дшьышьуа мацара, аԥс-ԥха ааиларҵеит, иԥсы ырхынҳәны еиҭанаихарҵеит